טיטאנים (סדרת טלוויזיה, 2018)

טיטאנים (באנגלית: Titans) היא סדרת רשת אמריקאית, שפתחה את השקת שירות הזרמת המדיה של DC קומיקס, DC Universe , שמזרים עיבודים ותכנים המבוססים על דמויות מחוברות הקומיקס שלהן. עקיבא גולדסמן, ג'ף ג'ונס וגרג ברלנטי יצרו את הסדרה, שמככבים בה ברנטון ת'ווייטס כדיק גרייסון/רובין, מנהיג הטיטאנים, לצדם של אנה דיופ, טיגן קרופט, וראיין פוטר שמגלמים בהתאמה את דמויותיהם של סטארפייר, רייבן וביסט בוי. עונתה הראשונה של הסדרה כוללת 11 פרקים והיא עלתה לשידור לראשונה ב-12 באוקטובר 2018. לקראת הבכורה של הסדרה, הסדרה חודשה לעונה שנייה.

סדרת לייב אקשן שתתבסס על קבוצת הטיטאנים הצעירים נכנסה לפיתוח בספטמבר 2014 עבור ערוץ הכבלים TNT, כשגולדסמן ומארק היימס כתבו את הפיילוט. הפיילוט הוזמן בדצמבר 2014, אך לא יצא לפועל ובינואר 2016 הכריז ערוץ הכבלים TNT שלא יתקדם עם הפרויקט. באפריל 2017, הוכרז כי הסדרה פותחה מחדש עבור שירות הזרמת המדיה החדש של DC קומיקס, DC Universe , תחת הפקתם ופיתוחם של גולדסמן, ג'ונס וברלנטי. בספטמבר 2017, ברנטון ת'ווייטס לוהק לדמותו של דיק גרייסון, ושלושת חברי הקבוצה האחרים לוהקו בין אוגוסט לאוקטובר 2017. ב-15 בפברואר 2019 עלתה סדרת ספין אוף בשם "סיירת האבדון".

בישראל הסדרה זמינה לצפייה דרך נטפליקס.

תקציר העלילה
כאשר דיק גרייסון ורייצ'ל רות זקוקים לסיוע על מנת להתמודד עם מזימה שמאיימת על כדור הארץ כולו, הם מגייסים את עזרתם של קוריאנד'ר וגאר לוגן על מנת להרכיב את הטיטאנים.

סקירה
סקירת הסדרה

רשימת הפרקים
 עונה 1 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק בעברית <font color="#ffffff"> שם הפרק באנגלית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי 1  1  טיטאנים Titans  בראד אנדרסון  עקיבא גולדסמן, ג'ף ג'ונס וגרג ברלנטי 12 באוקטובר 2018 2  2  נץ ויונה Hawk and Dove  בארד אנדרסון  עקיבא גולדסמן  19 באוקטובר 2018 3  3  שורשים Origins  קווין רודני סאליבן  ריצ'רד האטם, ג'ף ג'ונס, מרישה מוקרג'י וגרג ווקר  26 באוקטובר 2018 4  4  סיירת האבדון The Doom Patrol  ג'ון פאוקט  ג'ף ג'ונס  2 בנובמבר 2018 5  5  יחד Together  מירה מנון  בריאן אדוארד היל וגבריאלה סטנטון  9 בנובמבר 2018 6  6  ג'ייסון טוד Jason Todd  קרול בנקר  ריצ'רד האטם וג'פרי דייוויד תומאס  16 בנובמבר 2018 7  7  בשבי Asylum  אלכס קאלימניוס  בריאן אדוארד היל וגרג ווקר  23 בנובמבר 2018 8  8  דונה טרוי Donna Troy  דייוויד פראזי  ריצ'רד האטם ומרישה מוקרג'י  30 בנובמבר 2018 9  9  האנק ודון Hank and Dawn  עקיבא גולדסמן  ג'ף ג'ונס  7 בדצמבר 2018 10  10  קוריאנד'ר Koriand'r  מאג'ה ויוילו  גבריאלה סטנטון  14 בדצמבר 2018 11  11  דיק גרייסון Dick Grayson  גלן וינטר  ריצ'רד האטם  21 בדצמבר 2018
 עונה 2 <font color="#0000"> מספר פרק <font color="#0000"> מספר פרק בעונה <font color="#0000"> שם הפרק בעברית <font color="#0000"> שם הפרק באנגלית <font color="#0000"> בימוי <font color="#0000"> כתיבה <font color="#0000"> תאריך שידור מקורי 12  1  טרייגון Trigon  קרול בנקר  עקיבא גולדסמן, ג'ף ג'ונס וגרג ווקר  6 בספטמבר 2019 13  2  רוז Rose  ניית'ן הופ  ריצ'רד האטם  13 בספטמבר 2019 14  3  רוחות רפאים Ghosts  קווין טנצ'רואן  טום פאבסט  20 בספטמבר 2019 15  4  אקווהלאד Aqualad  גלן וינטר  ג'יימי גורנברג  27 בספטמבר 2019 16  5  דת'סטרוק Deathstroke  ניק גומז  ביאנקה סמס  4 באוקטובר 2019 17  6  קונר Conner  אלכס קאלימניוס  ריצ'רד האטם  11 באוקטובר 2019 18  7  ברוס ויין Bruce Wayne  עקיבא גולדסמן  בריאן אדוארד היל  18 באוקטובר 2019 19  8  ג'ריקו Jericho  טואה פרייזר  קייט מקארתי  25 באוקטובר 2019 20  9  כפרה Atonement  בוריס מוסבסקי  ג'פרי דייוויד תומאס  1 בנובמבר 2019 21  10  מי שנפל Fallen  קווין סאליבן ג'יימי גורנברג  8 בנובמבר 2019 22  11  איחוד E.L._.O.  מיליסנט שלטון  ביאנקה סמס  15 בנובמבר 2019 23  12  נץ מזויף Faux Hawk  לרנל סטובל  טום פאבסט  22 בנובמבר 2019 24  13  נייטווינג Nightwing  קרול בנקר  ריצ'רד האטם וגרג ווקר  29 בנובמבר 2019
 עונה 3 <font color="#0000"> מספר פרק <font color="#0000"> מספר פרק בעונה <font color="#0000"> שם הפרק בעברית <font color="#0000"> שם הפרק באנגלית <font color="#0000"> בימוי <font color="#0000"> כתיבה <font color="#0000"> תאריך שידור מקורי 25  1  ברברה גורדון Barbara Gordon  קרול בנקר  ריצ'רד האטם, ג'ף ג'ונס  12 באוגוסט 2021 26  2  ברדס אדום Red Hood  קרול בנקר  טום פאבסט  12 באוגוסט 2021 27  3  הנק ויונה Hank & Dove  מיליסנט שלטון  ג'יימי גורנברג  12 באוגוסט 2021 28  4  בלקפייר Blackfire  סטפני קוגינס  מיליסנט שלטון  19 באוגוסט 2021 29  5  לזרוס Lazarus  בריאן אדוורד היל  בוריס מוסבסקי  26 באוגוסט 2021 30  6  ליידי ויק Lady Vic  ג'ושוע לוי  פראת'י סריניוואסאן, ניק גומז  2 בספטמבר 2021 31  7  51% 51%  קייט מקארתי  ניק גומז  9 בספטמבר 2021 32  8  הביתה Home  טום פאבסט  לרנל סטובאל  16 בספטמבר 2021 33  9  נשמות Souls  בוריס מוסבסקי  ריצ'רד האטם  23 בספטמבר 2021 34  10  סערה בכוס מים Troubled Water  מליסה בריידס לרנל סטובאל  30 בספטמבר 2021 35  11  מישהו מתקשר מתוך הבית The Call Is Coming from Inside the House  סטפני קוגינס  קרול בנקר  7 באוקטובר 2021 36  12  הבת האובדת Prodigal  קרול בנקר  ג'יימי גורנברג, בריאן אדוורד היל  14 באוקטובר 2021 37  13  גשם סגול Purple Rain  צ'אד לואו  ריצ'רד האטם וגרג ווקר  21 באוקטובר 2021

צוות השחקנים והדמויות
ממוזער|שמאל|כרזה רשמית המציגה את ארבעת חברי קבוצת הטיטאנים

ראשי
 ברנטון ת'ווייטס - דיק גרייסון/רובין/נייטווינג, לוליין קרקס לשעבר שעם מות משפחתו, נלקח תחת חסותו של באטמן ואומן על ידו להילחם בפשע בתור העוזר שלו. בבגרותו, דיק עזב את באטמן והפך לבלש במשטרת דטרויט. כחלק משאיפתו לצאת מהצל של המנטור שלו, רובין הופך למנהיגם של הטיטאנים.
 אנה דיופ - קורי אנדרס/סטארפייר, נסיכה חוצנית רבת עצמה שבמהלך חיפוש אחר מחסה בכדור הארץ באה לידי קשר עם הטיטאנים בתחילת התהוותם.
 טיגן קרופט - רייצ'ל רות'/רייבן, בתו של שד ואמפתית בעלת כוחות על-טבעיים שמונעים מרגשותיה. קרופט ציינה שמערכת היחסים בין רייצ'ל לדיק "מזכירה יותר יחסי אב-בת" מכיוון ששניהם חווים את תחושת הנטישה.
 ריאן פוטר - גאר לוגאן/ביסט בוי, נער בעל עור ושיער ירוקים עם היכולת לשנות צורה לכל בעל חיים על פני כדור הארץ שקיבל כתוצאה מתופעת לוואי מסם רפואי ניסיוני שריפא אותו ממחלה סופנית.
 קורן וולטרס - ג'ייסון טוד/רובין/הברדס האדום (חוזר בעונה 1, ראשי בעונות 2-3), בן חסותו הנוכחי של באטמן. השואוראנר גרג ווקר אהב את תחושת העצמאות הבלתי מרוסנת שיש לג'ייסון - "יש חוסר של... אולי מודעות עצמית, אבל מודעות עצמית בטוחה במונחים של איך הוא משכנע את עצמו ואיך הוא מתקדם בעולם. הוא לגמרי לא מושפע מהאפלה - זה נראה כאילו הוא מאמץ אותה או מהלך דרכה, הוא משב של רוח רעננה, וזה מה שאני אוהב בו, יש לו גישה פאנק רוקית, גישה חסרת מעצורים, שלא יוצאת לגמרי מהשליטה. יש לו המון אנרגיה שמגיעה עם זה".
 קונור לזלי - דונה טרוי/וונדר גירל (חוזר בעונה 1, ראשי בעונות 2-3), חברת הילדות הטובה ביותר של דיק, שהייתה פעם העוזרת של וונדר וומן, אך כעת עובדת בתור צלמת-עיתונאית עצמאית.
 מינקה קלי - דון גריינג'ר/היונה (חוזר בעונה 1, ראשי בעונות 2-3), פורעת חוק אסטרטגית ומגוננת שנלחמת בפשע לצדו של בן זוגה האנק הול.
 אלן ריצ'סון - האנק הול/הנץ (וזר בעונה 1, ראשי בעונות 2-3), מתאגרף פזיז ואגרסיבי שנלחם בפשע לצדה של בת זוגו דון גריינג'ר.
 ג'ושוע אורפין - קונר קנט/סופרבוי (עונה 2-הווה), שיבוט גנטי של סופרמן ולקס לות'ר, בעל יכולות ותכונות האישיות של שניהם.
 ג'יי ליקורגו - טים דרייק (תפקיד חוזר בעונה 3, ראשי בעונה 4), תושב גות'אם סיטי שמעריץ את באטמן ורובין ורוצה להיות כמוהם. מצטרף לקבוצה בסוף העונה השלישית.

אורח
 שיימוס דבר - טריגון, ישות בעלת היכולת להשמיד עולמות ואביה של רייצ'ל.
 ברונו בישיר - נילס קאולדר/צ'יף, דוקטור מפורסם בתחום המדע רפואי ומנהיג סיירת האבדון.
 אפריל בולביי - ריטה פאר/אלסטי גירל, חברה בסיירת האבדון ושחקנית לשעבר שפיתחה יכולות כיווץ וגדילה לאחר שנחשפה לגז רעיל.
 ג'ייק מייקלס - קליפורד סטיל/רובוטמן, חבר בסיירת האבדון ונהג מרוצים לשעבר שמוחו הושתל בתוך גוף מכני לאחר שגופו נהרס בתאונה.
 דווין מרפי - לארי טריינור/איש הנגטיב, חבר בסיירת האבדון וטייס לשעבר שהתרסק לתוך אנרגיה שלילית ומאז הוא מסתובב כשכולו עטוף בתחבושות מכף רגל ועד ראש.
 אליוט נייט - דונלד "דון" הול, אחיו של האנק והיונה המקורי.
 צ'לה מן - ג'ריקו

הפקה
פיתוח
בספטמבר 2014, רשת הכבלים "TNT" הכריזה על פרויקט פוטנציאלי שיעבד את עלילותיהם של הטיטאנים הצעירים למסך הלייב אקשן. בדצמבר 2014, הרשת רכשה פיילוט שנכתב על ידי עקיבא גולדסמן ומארק היימס המציג את דמותו של דיק גרייסון כמי שמנסה לצאת מצילו של באטמן, המנטור שלו לשעבר, ולהפוך לנייטווינג, מנהיגם של קבוצה המונה את רייבן, סטארפייר, ביסט בוי, אורקל והנץ והיונה. צילומי הפיילוט לסדרה, שנקראה בתחילה "טיטאנים" ואז שמה הוחלף ל"בלאק בירדס", היו אמורים להתחיל באמצע שנת 2015, אך ההפקה נדחתה לאוקטובר 2015. במאי 2015, נשיא "TNT", קווין ריילי, אמר שהרשת קיוותה לסיים את תהליכי הליהוק עד לתחילת הצילומים ושהסדרה תהיה מאוד נאמנה למקור הקומיקס שלה. בינואר 2016, נודע שרשת "TNT" זנחה את הפרויקט. בפברואר 2016, ג'ף ג'ונס ציין ש"ידענו [ב-DC] ש-'TNT' דחו את תהליכי ההפקה במשך חודשים על גבי חודשים. אלו לא חדשות חדשות עבורנו. יש לנו תוכניות עבור הטיטאנים. הם חלק גדול ב-DC ויש לנו תוכניות".

באפריל 2017, חטיבת הטלוויזיה של האחים וורנר הודיעה שהסדרה תעלה לשירות הזרמת המדיה החדש של DC קומיקס. הסדרה פותחה על ידי עקיבא גולדסמן, ג'ף ג'ונס, גרג ברלנטי שכתבו גם את התסריט עבור פרק הפיילוט והפיקו בפועל אותה לצדה של המפיקה שרה שכטר. באוקטובר 2018, עוד לפני בכורת הסדרה בכנס הקומי-קון שנערך בניו יורק, הסדרה כבר חודשה לעונה שנייה. באותו החודש, ג'ונס רמז על האפשרות שגרסה חדשה של דת'סטרוק תופיע בסדרה.

כתיבה
ג'ונס ציין שהסדרה קיבלה את רוב ההשראה שלה מחוברות הקומיקס של "הטיטאנים הצעירים" שהורצו במהלך שנות ה-60 של המאה ה-20, מכיוון שבאותן חוברות הקומיקס "היה כל כך הרבה דרמה" והן היו "מהפכניות יחסית לזמנן". ג'ונס הוסיף שצוות הכותבים של הסדרה רצה להסתמך על הרעיון שכל טיטאן בקבוצה מסמל סוגה קולנועית אחרת. כך למשל, העונה הראשונה מתמקדת בסיפורה וזהותה של רייבן, שמסמלת את סוגת העל-טבעי והאימה, ובגיבוש קבוצת הטיטאנים סביבה. ג'ונס גם חש שהסדרה היא "מעט יותר בוגרת" מ"ריברדייל" ושהיא "לא בהכרח דרמת נעורים, [אך] היא יותר הרפתקנית".

ליהוק
באוגוסט 2017, לוהקו טיגן קרופט, ברנטון ת'ווייטס ואנה דיופ לדמויותיהם של רייצ'ל רוט/רייבן, דיק גרייסון/רובין וקוריאנד'ר/סטארפייר. הצלע הרביעית בקבוצת הטיטאנים הושלמה כאשר ראיין פוטר לוהק לדמותו של גאר לוגאן/ביסט בוי באוקטובר 2017.

בספטמבר 2017, אלן ריצ'סון ומינקה קלי לוהקו לדמויותיהם של צמד האוהבים שנלחמים אחת לצד השני בפשע, האנק הול ודון גריינג'ר/הנץ והיונה, בהתאמה. בסוף החודש, לינדזי גורט לוהקה לדמותה של איימי רורבאץ. בינואר 2018, שימוס דבר לוהק לסדרה בתפקיד לא ידוע וליהוקם של חברי פטרול האבדון נודע כשהוכרז על ליהוקם של ברונו בישיר כנילס קאולדר/צ'יף, אפריל בולביי כריטה פאר/אלסטי גירל, ג'ייק מייקלס כקליפורד סטיל/רובוטמן ודווין מרפי כלארי טריינור/איש הנגטיב. בנוסף, קורן וולטרס וקונור לזלי מופיעים בסדרה כג'ייסון טוד ודונה טרוי/וונדר גירל, בהתאמה.

צילומים
צילומי העונה הראשונה החלו ב-15 בנובמבר 2017 בטורונטו, אונטריו, והסתיימו ב-28 ביוני 2018.

שידור
עונתה הראשונה של הסדרה כוללת 11 פרקים ועלתה לשידור ב-12 באוקטובר 2018. הפרק הראשון הוקרן בכנס הקומיק-קון שנערך ב-3 באוקטובר 2018 בניו יורק סיטי. נטפליקס רכשה את זכויות השידור מחוץ לארצות הברית.

ביקורות
הביקורות עבור שלושת הפרקים הראשונים של סדרה נעו בין ביקורות מעורבות לחיוביות. המבקרים שיבחו את הביצועים של השחקנים, ובייחוד את אלו של דיופ, ת'ווייטס ושל ריצ'סון, ואת ההומור של הסדרה, בעוד שאחרים מתחו ביקורת על השימוש באלימות. סוזנה פולו ("Polygon") שיבחה את הסדרה על "איזון האלימות הברוטלית והנושאים האפלים עם הומור ועל ידי מתן לדמויות שלה מספיק זמן כדי להירגע, לנשום ולהיות מחוברים זה לזה". צ'ארלי רידגלי ("Comicbook") כתב שדיופ "מעבירה כל כך הרבה פלא ותככנות עם ההבעות העדינות והאמיתיות שלה, אך בעלות הפראות והעקשנות העקביות שתמיד אורבות ממש מתחת לפני השטח". רוזי נייט ("Nerdist") כתבה כי "השחקנים הם הליבה של מה שעושה את 'טיטאנים' למהנה כל כך", תוך כדי מתן שבחים גם כן לתסריט.

מריל בר ("פורבס"), השווה את הסדרה ל"ריברדייל" שמשודרת ברשת "The CW", ותיאר אותה כ"סדרה אפלה ומוצקת מאוד שרחוקה מאוד מהדימוי שהציגו הטיטאנים הצעירים באמצעות מגוון סרטי האנימציה שלהם בעשורים האחרונים". בר טען שהצופים "שלוקחים את הטון [של הסדרה] במינונים הולכים למצוא את עצמם באמצע סדרה שמדברת ישירות לאינטרסים שלהם".

לעומת זאת, קווין יאומן ("Screen Rant") נקט גישה ביקורתית על האלימות המופרזת של הסדרה, וכתב: "טיטאנים לא מציפה שום מחשבות חדשות או משכנעות במיוחד על הדמויות שלה או בכלל על גיבורי העל". באופן דומה, וין מנקוסו ("Collider") אמר ש"אם אתם מעריצים רק של אלימות מיושנת ומופרזת ופרישת העלילה בצורה משועממת, הסדרה היא פשוט לא דוגמה טובה לכך".

קישורים חיצוניים





הערות שוליים

קטגוריה:יקום החץ: סדרות חיצוניות
קטגוריה:סדרות דרמה אמריקאיות
קטגוריה:סדרות טלוויזיה של DC קומיקס
קטגוריה:סדרות טלוויזיה המבוססות על קומיקס
קטגוריה:סדרות מדע בדיוני אמריקאיות
קטגוריה:סדרות נעורים אמריקאיות
קטגוריה:סדרות פנטזיה אמריקאיות
קטגוריה:סדרות פעולה אמריקאיות
קטגוריה:סדרות טלוויזיה אמריקאיות שעלו לשידור בשנת 2018